ભારતીય રેલવેના બે અધિકારીઓએ નામ ન આપવાની શરતે કહ્યું કે, જમીન સંપાદનમાં નિષ્ફળતાને કારણે જાપાન ઈન્ટરનેશનલ કોર્પોરેશન એજન્સી (JICA) તરફથી મળવાની સોફ્ટ લોનમાં મોડું થઈ શકે છે. જાપાનની સરકારી ડેવલપમેન્ટ બોડી JICA આવતા મહિને બુલેટ ટ્રેન પ્રોજેક્ટનો રિવ્યુ કરવાની છે. તેના એક પ્રવક્તાનું કહેવું છે કે, બુલેટ ટ્રેન પ્રોજેક્ટના મુખ્ય ભાગને કવર કરતા લોન એગ્રીમેન્ટમાં પ્રવેશ કરવા માટે ભારતે સ્થાનિક નિવાસીઓ માટે પુનર્વસન પેકેજ બનાવી તેને જાહેર કરવું પડશે.